Κανονισμός (ΕΚ) αριθ. 2704/2000 της Επιτροπής

της 11ης Δεκεμβρίου 2000

για τροποποίηση του κανονισμού (ΕΚ) αριθ. 1899/97 για τον καθορισμό των λεπτομερών κανόνων εφαρμογής στους τομείς του κρέατος πουλερικών και των αυγών, του καθεστώτος που προβλέπεται από τους κανονισμούς (ΕΚ) αριθ. 1727/2000 και (ΕΚ) αριθ. 3066/95 του Συμβουλίου και για την κατάργηση των κανονισμών (ΕΟΚ) αριθ. 2699/93 και (ΕΚ) αριθ. 1559/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης(1), όπως τροποποιήθηκε τελευταία από τον κανονισμό (ΕΚ) αριθ. 2435/98(2), και ιδίως το άρθρο 8,

τον κανονισμό (ΕΚ) αριθ. 2290/2000 του Συμβουλίου, της 9ης Οκτωβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Βουλγαρία(3), και ιδίως το άρθρο 1 παράγραφος 3,

τον κανονισμό (ΕΚ) αριθ. 2433/2000 του Συμβουλίου, της 17ης Οκτωβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Τσεχική Δημοκρατία(4), και ιδίως το άρθρο 1 παράγραφος 3,

τον κανονισμό (ΕΚ) αριθ. 2434/2000 του Συμβουλίου, της 17ης Οκτωβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Σλοβακική Δημοκρατία(5), και ιδίως το άρθρο 1, παράγραφος 3,

τον κανονισμό (ΕΚ) αριθ. 2435/2000 του Συμβουλίου, της 17ης Οκτωβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Ρουμανία(6), και ιδίως το άρθρο 1 παράγραφος 3,

τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών(7), όπως τροποποιήθηκε τελευταία από τον κανονισμό (ΕΚ) αριθ. 1516/96 της Επιτροπής(8), και ιδίως το άρθρο 22,

τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών(9), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής(10), και ιδίως το άρθρο 22,

Εκτιμώντας τα ακόλουθα:

(1) Ο κανονισμός (ΕΚ) αριθ. 1899/97 της Επιτροπής, της 29ης Σεπτεμβρίου 1997, για τον καθορισμό των λεπτομερών κανόνων εφαρμογής στους τομείς του κρέατος πουλερικών και των αυγών, του καθεστώτος που προβλέπεται από τους κανονισμούς (ΕΚ) αριθ. 1727/2000 και (ΕΚ) αριθ. 3066/95 του Συμβουλίου και για την κατάργηση των κανονισμών (ΕΟΚ) αριθ. 2699/93 και (ΕΚ) αριθ. 1559/94(11), όπως τροποποιήθηκε τελευταία από τον κανονισμό (ΕΚ) αριθ. 1773/2000(12), έχει θεσπίσει τις λεπτομέρειες εφαρμογής του καθεστώτος που προβλέπεται από τις ευρωπαϊκές συμφωνίες στον τομέα του κρέατος πουλερικών και των αυγών. Πρέπει να τροποποιηθούν οι διατάξεις για το κρέας πουλερικών και για τα πτηνοτροφικά προϊόντα που εγκρίθηκαν από τους κανονισμούς (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000 και (ΕΚ) αριθ. 2435/2000.

(2) Για να αποφευχθεί η χρήση των πιστοποιητικών μετά το τέλος της περιόδου για την οποία ζητούνται, πρέπει να περιοριστεί η ισχύς τους έως τις 30 Ιουνίου του τρέχοντος έτους και να τροποποιηθεί η ημερομηνία καταθέσεως των αιτήσεων για την επόμενη περίοδο.

(3) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(13), όπως τροποποιήθηκε τελευταία από τον κανονισμό (ΕΚ) αριθ. 1602/2000(14), έχει κωδικοποιήσει τους κανόνες διαχείρισης που εφαρμόζονται στις δασμολογικές ποσοτώσεις που θα χρησιμοποιηθούν με τη χρονολογική σειρά των ημερομηνιών των δηλώσεων στο τελωνείο.

(4) Για να είναι δυνατή, από τη δημοσίευση του παρόντος κανονισμού, η χρήση του καθεστώτος που προβλέπεται από τους προαναφερθέντες κανονισμούς, πρέπει να ρυθμιστούν οι ποσοστώσεις που έχουν αύξοντες αριθμούς 09.4672, 09.4627, 09.4630, 09.4633 και 09.4771 σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.

(5) Πρέπει να υπενθυμιστεί ότι η επιστροφή των εισαγωγικών δασμών για τα προϊόντα που υπάγονται στις ομάδες 19, 21, 23, 24, 28, 30, 32, 33, 37, 38, 39 και 43 και τα αυγά για επώαση που υπάγονται στην ομάδα 25 που αναφέρονται στο παράρτημα Ι του κανονισμού (ΕΚ) αριθ. 1899/97 στη διατύπωσή του πριν από την έναρξη ισχύος του παρόντος κανονισμού, τα οποία εισάγονται με τα πιστοποιητικά που χρησιμοποιούνται από την 1η Ιουλίου 2000, πραγματοποιείται σύμφωνα με τις διατάξεις των άρθρων 878 έως 898 του κανονισμού (ΕΟΚ) αριθ. 454/93.

(6) Προκειμένου να περιοριστούν προβλήματα που μπορούν να δημιουργηθούν στις συναλλαγές, κατά τη διάρκεια μεταβατικής περιόδου, από την παράλληλη εφαρμογή δύο διαφορετικών τρόπων διαχείρισης για ορισμένες δασμολογικές ποσοστώσεις στον τομέα του κρέατος πουλερικών, δηλαδή η διαχείριση με τριμηνιαίο καθεστώς των πιστοποιητικών εισαγωγής και η διαχείριση σύμφωνα με την αρχή "εξυπηρέτηση με σειρά προτεραιότητας" σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93, πρέπει να δοθεί η δυνατότητα να ακυρώνονται τα πιστοποιητικά και να αποδεσμεύεται η σχετική εγγύηση.

(7) Πρέπει να καθοριστεί η προθεσμία λήξεως υποβολής των αιτήσεων ακυρώσεως, ώστε να δοθεί λογική περίοδος στους επιχειρηματίες για να καταθέσουν.

(8) Πρέπει να εφαρμοστεί ο παρών κανονισμός από την 1η Ιουλίου 2000, παράλληλα με τους κανονισμούς (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000 και (ΕΚ) αριθ. 2435/2000.

(9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1899/97 τροποποιείται ως εξής:

1. Ο τίτλος του κανονισμού αντικαθίσταται από το ακόλουθο κείμενο:

"για τον καθορισμό των λεπτομερών κανόνων εφαρμογής στους τομείς του κρέατος πουλερικών και των αυγών του καθεστώτος που προβλέπεται από τους κανονισμούς (ΕΚ) αριθ. 1727/2000, (ΕΚ) αριθ. 3066/95, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000 και (ΕΚ) αριθ. 2435/2000 του Συμβουλίου και για κατάργηση των κανονισμών (ΕΟΚ) αριθ. 2699/93 και (ΕΚ) αριθ. 1559/94".

2. Το πρώτο εδάφιο του άρθρου 1 αντικαθίσταται από το ακόλουθο κείμενο:"Κάθε εισαγωγή στην Κοινότητα, που πραγματοποιείται στο πλαίσιο των καθεστώτων που καθορίζονται από τους κανονισμούς (ΕΚ) αριθ. 1727/2000, (ΕΚ) αριθ. 3066/95, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000 και (ΕΚ) αριθ. 2435/2000, των προϊόντων που προβλέπονται στο παράρτημα Ι του παρόντος κανονισμού προϋποθέτει την υποβολή πιστοποιητικού εισαγωγής."

3. Στο άρθρο 1 προστίθεται το ακόλουθο εδάφιο:"Οι ποσοστώσεις με αύξοντες αριθμούς 09.4672, 09.4627, 09.4630, 09.4633 και 09.4771 διέπονται από τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93."

4. Το άρθρο 2 αντικαθίσταται από το ακόλουθο κείμενο:"Οι ποσότητες που αναφέρονται στο άρθρο 1 για κάθε περίοδο που προβλέπεται στο παράρτημα Ι του παρόντος κανονισμού κατανέμονται ως εξής:

Για τα προϊόντα της ομάδας 12:

- 35 % για την περίοδο από την 1η Ιουλίου έως τις 30 Σεπτεμβρίου,

- 35 % για την περίοδο από την 1η Οκτωβρίου έως τις 31 Δεκεμβρίου,

- 15 % για την περίοδο από την 1 η Ιανουαρίου έως τις 31 Μαρτίου,

- 15 % για την περίοδο από την 1η Απριλίου έως τις 30 Ιουνίου.

Για τα προϊόντα των άλλων ομάδων:

- 25 % για την περίοδο από την 1η Ιουλίου έως τις 30 Σεπτεμβρίου,

- 25 % για την περίοδο από την 1η Οκτωβρίου έως τις 31 Δεκεμβρίου,

- 25 % για την περίοδο από την 1η Ιανουαρίου έως τις 31 Μαρτίου,

- 25 % για την περίοδο από την 1η Απριλίου έως τις 30 Ιουνίου."

5. Στην πρώτη παράγραφο του άρθρου 4 προστίθεται το ακόλουθο εδάφιο:"Ωστόσο, από το 2001, για την περίοδο από την 1η Ιουλίου έως τις 30 Σεπτεμβρίου, η αίτηση του πιστοποιητικού μπορεί να υποβληθεί μόνο εντός των δέκα πρώτων ημερών του Ιουνίου του τρέχοντος έτους."

6. Μετά το πρώτο εδάφιο του άρθρου 5 προστίθεται το ακόλουθο εδάφιο:"Ωστόσο, από το 2001, η διάρκεια ισχύος των πιστοποιητικών που εκδίδονται για τις περιόδους από την 1η Ιανουαρίου έως τις 31 Μαρτίου και από την 1η Απριλίου έως τις 30 Ιουνίου δεν δύναται να υπερβεί την ημερομηνία της 30ής Ιουνίου του τρέχοντος έτους."

7. Το παράρτημα αντικαθίσταται από το παράρτημα Ι του παρόντος κανονισμού.

Άρθρο 2

Οι διαθέσιμες ποσότητες για τις αιτήσεις της περιόδου από την 1η Ιανουαρίου έως τις 31 Μαρτίου 2001 καθορίζονται στο παράρτημα ΙΙ του παρόντος κανονισμού.

Άρθρο 3

Για τα πιστοποιητικά εισαγωγής που εκδίδονται σε εφαρμογή του κανονισμού (ΕΚ) αριθ. 1899/97 για τις ομάδες 19, 21, 23, 24, 25, 28, 30, 32, 33, 37, 38, 39 και 43 που αναφέρονται στο παράρτημα Ι του κανονισμού (ΕΚ) αριθ. 1899/97 στη διατύπωσή του πριν από την έναρξη ισχύος του παρόντος κανονισμού, τα οποία έχουν ζητηθεί μεταξύ της 1ης και της 10ης Ιουλίου 2000 ή μεταξύ της 1ης και της 10ης Οκτωβρίου 2000, ο κάτοχος μπορεί να ζητήσει πριν από τις 31 Μαρτίου 2001 την ακύρωση του πιστοποιητικού και την αποδέσμευση της εγγυήσεως.

Τα κράτη μέλη ανακοινώνουν στην Επιτροπή, πριν από το τέλος του επομένου μηνάς, τον ετήσιο όγκο των πιστοποιητικών που ακυρώθηκαν για κάθε μία από τις προαναφερθείσες ομάδες καθορίζοντας επακριβώς την περίοδο των αιτήσεων.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000, με εξαίρεση το σημείο 4 του άρθρου 1.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Δεκεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 328 της 30.12.1995, σ. 31.

(2) ΕΕ L 303 της 13.11.1998, σ. 1.

(3) ΕΕ L 262 της 17.10.2000, σ. 1.

(4) ΕΕ L 280 της 4.11.2000, σ. 1.

(5) ΕΕ L 280 της 4.11.2000, σ. 9.

(6) ΕΕ L 280 της 4.11.2000, σ. 17.

(7) ΕΕ L 282 της 1.11.1975, σ. 49.

(8) ΕΕ L 189 της 30.7.1996, σ. 99.

(9) ΕΕ L 282 της 1.11.1975, σ. 77.

(10) ΕΕ L 305 της 19.12.1995, σ. 49.

(11) ΕΕ L 267 της 30.9.1997, σ. 67.

(12) ΕΕ L 205 της 12.8.2000, σ. 3.

(13) ΕΕ L 253 της 11.10.1993, σ. 1.

(14) ΕΕ L 188 της 26.7.2000, σ. 1.

ΠΑΡΑΡΤΗΜΑ I

"ΠΑΡΑΡΤΗΜΑ I

Α. Προϊόντα καταγωγής Ουγγαρίας

Δασμός: 20 % του ΜΕΚ

>ΘΕΣΗ ΠΙΝΑΚΑ>

Β. Προϊόντα καταγωγής Πολωνίας

Δασμός: 20 % του ΜΕΚ

>ΘΕΣΗ ΠΙΝΑΚΑ>

Γ. Προϊόντα καταγωγής Τσεχικής Δημοκρατίας

Δασμός: 20 % του ΜΕΚ

>ΘΕΣΗ ΠΙΝΑΚΑ>

Δ. Προϊόντα καταγωγής Σλοβακικής Δημοκρατίας

Δασμός: 20 % του ΜΕΚ

>ΘΕΣΗ ΠΙΝΑΚΑ>

Ε. Προϊόντα καταγωγής Βουλγαρίας

Δασμός: 20 % του ΜΕΚ

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

>ΘΕΣΗ ΠΙΝΑΚΑ>